b'\n_START_ARTICLE_\nErik Lunde\n_START_SECTION_\nFamilie, utdannelse og yrkesbakgrunn\n_START_PARAGRAPH_\nHan vokste opp i Ris\xc3\xb8r. Han er s\xc3\xb8nn av Elise Marie og Olav Lunde. Lunde er gift og har barn._NEWLINE_Han er utdannet cand. theol (profesjonsstudiet i teologi) fra Universitetet i Oslo. Han har ogs\xc3\xa5 studert ved Handelsh\xc3\xb8yskolen BI hvor han har gjennomf\xc3\xb8rt studier i Ledelse, makt og mening, samt Informasjon og informasjonsledelse. Han har ogs\xc3\xa5 en Bachelor i kultur- og samfunnsfag fra Universitetet i Oslo._NEWLINE_Fra 2010-2012 var han hhv. politisk r\xc3\xa5dgiver og internasjonal r\xc3\xa5dgiver i milj\xc3\xb8stiftelsen Zero.\n_START_SECTION_\nPolitisk arbeid\n_START_PARAGRAPH_\nHan var leder i Aust-Agder KrFU fra 1996-1998. Han var ogs\xc3\xa5 leder i Vest-Agder KrFU f\xc3\xb8r han i 2000-2002 var nestleder i KrFU._NEWLINE_Han var ogs\xc3\xa5 medlem og KrFs gruppeleder i Ris\xc3\xb8r bystyre fra 1999 til 2004._NEWLINE_Lunde var ansatt som politisk r\xc3\xa5dgiver i KrFs stortingsgruppe 2002-2004, informasjonsr\xc3\xa5dgiver samme sted 2004-2005, informasjonssjef i KrF 2005-2010._NEWLINE_I 2011 ble han valgt inn i Oslo Bystyre og var medlem i kultur- og utdanningskomiteen. I 2015 ble han innvalgt for en ny periode i Oslo Bystyre og er nestleder i helse- og sosialkomiteen. Lunde tok ikke gjenvalg til bystyret da Oslo KrF nominerte sin liste til kommune- og fylkestingsvalget i 2019._NEWLINE_Lunde er fra 2017 fast m\xc3\xb8tende varamedlem til KrFs sentralstyre._NEWLINE_Fra 2014 er han ogs\xc3\xa5 leder i styringsgruppen for Kristendemokratisk Forum.'